Luis Francisco Cuellar

Si Luis Francisco Cuellar Carvajal ay isang politiko sa Kolombiya na nagsilbi bilang gobernador ng Kagawaran ng Caquetá.

Dinukot si Cuellar ng mga Revolutionary Armed Forces of Colombia noong 22 Disyembre 2009. Ang kanyang bahay sa Florencia ay inatake ng sampung armadong lalaki, na naghagis ng granada sa gusali, at kinuha si Cuellar. Isang pulis ang namatay sa pag-atake at dalawa pa ang nasugatan. Sinimulan na ng mga opisyal ng Kolombiya ang malawakang pagtugis, nagpakalat na sila ng dalawang libong hukbo at pulis sa makahoy na lugar sa palibot ng Florencia para hanapin siya. Nag-alok na si Pangulong Alvaro Uribe ng 313,000 piso kapalit nang kanyang paglaya. Noong 23 Disyembre 2009, natagpuan siyang patay at ang kanyang katawan ay nakita nang mga hukbo ng seguridad malapit sa Florencia, matapos ituro ng mga lokal nang mamamayan sa mga hukbo ang lugar na iyon. Natagpuan ang sasakyang ginamit ng mga armadong lalaki na mayroong siyam na mga pampasabog. Mayroong pampasabog sa katawan ni Cuellar. Ginilit ang kanyang lalamunan at may ilang tama ng baril din ang nadiskubre. Sinimulan na ng mga opisyal ng Kolombiya ang imbestigasyon sa pagpatay.

Apat na beses nang dinukot at pinalaya kapalit ng ransom si Cuellar. Sinasabi ng pamilya Cuellar na mayroon na silang mga natatanggap na pananakot bago pa ang nasabing pagdukot.

Mga sanggunian

Kategorya:Mga politiko ng Colombia
Kategorya:Gobernador